Europska komisija postavila je ultimatum SAD-u: imate šest mjeseci da ukinete vize svim članicama Europske unije. Hrvatska je jedna od njih.

Uz nju, tu su Bugarska, Rumunjska, Cipar i Poljska, kaže portal EurActiv dodajući da je Europska komisija poručila prekooceanskom partneru da bi “u suprotnom EU mogao odgovoriti reciprocitetom, odnosno uvođenjem viza za pojedine američke diplomate”.

Reakcija Komisije dolazi nakon što je krajem prosinca na snagu stupila direktiva o reakciji na nejednak tretman građana država članica EU u slučajevima vizne regulacije. Unatoč inicijativi EK, svaka će država i dalje za sebe pokušati izboriti ukidanje viza. Kako doznajemo, Hrvatska u ovom trenutku nema izgleda – s jedne je strane broj odbijenih zahtjeva za vizama porastao i sada je oko šest posto (uvjet za ukidanje viza je da on bude manji od tri posto), a s druge, američka politika trenutačno je okupirana internim problemima.

>>Hrvatski građani imaju uvjeta putovati u SAD bez vize